آستان قدس رضوی ؛

روضہ امام رضا ع کے تین سو خادم میرجاوہ بارڈر پر پاکستانی زائرین کی خدمت میں مشغول

صوبہ سیستان وبلوچستان میں آستان قدس رضوی کے نمائندگی آفس کے سربراہ نے ۳۰۰ اعزازی رضوی خادموں کی میرجاوہ بارڈر پر پاکستانی زائرین کو خدمات وسہولیات فراہم کرنے کی خبر دی۔

خبر کا کوڈ: ۴۳۷۴۸۳

تاریخ: ۲۳ دی ۲۰۱۸ - ۱۱:۵۸

رسا نیوز ایجنسی کی رپورٹ کے مطابق صوبہ سیستان و بلوچستان میں آستان قدس رضوی کے نمائندگی آفس کے سربراہ جناب دادخدا خدایار نے کہا: ہر سال چہلم امام حسین علیہ السلام کے پر ہونے والے پیدل مارچ میں شرکت کے لئے پاکستانی زائرین کی کثیر تعداد میرجاوہ بارڈر سے ایران میں تشریف لاتی ہے ۔

انہوں نے بتایا کہ آستان قدس رضوی کی جانب سے میرجاوہ بارڈر پر پاکستانی زائرین کے لئے مستقل جگہ بنائی گئی ہے ؛ اب تک ۱۵ ہزار سے زائد غیر ملکی زائرین میرجاوہ بارڈر سے ایران داخل ہو چکے ہیں جن کی آستان قدس رضوی کی جانب سے شاندار پذیرائی کی گئی ہے۔

صوبہ سیستان و بلوچستان میں آستان قدس رضوی کے نمائندگی آفس کے سربراہ نے کہا کہ زیادہ تر پاکستانی زائرین چہلم امام حسین علیہ السلام کے بعد حضرت امام علی بن موسیٰ الرضا علیہ السلام کی شہادت کے ایّام میں مشہد مقدس تشریف لاتے ہیں۔

انہوں نے بتایا: رضوی اعزازی خادم ان زائرین کو وطن واپسی کے دوران بھی مناسب خدمات و سہولیات فراہم کریں گے ،۸ ہزار پیک جس میں متبرک نمک اور مصری ہے بھی تیار کئے گئے ہیں تاکہ جب زائرین اپنے وطن واپس پلٹ رہے ہیں تو ھدیہ کے طور پر انہیں یہ پیک دیئے جائیں۔/۹۸۹/ف۹۴۰/